정조 22년
戊午十月十九日辰時上詣景慕宮展拜入侍時行都承旨李晩秀行左承旨李書九行右承旨申耆右副承旨李溏同副承旨鄭東觀記事官金啓溫假注書呂東植記注官承膺祚記事官金履永檢校提學鄭民始檢校待敎沈象奎李存秀以次侍立訖上具翼善冠衮龍袍乘輿出交泰門藥房提調李秉鼎駕前進奏曰日候猝寒侵早動駕聖體若何上曰神氣頗覺淸勝矣晩秀曰提調當以湯劑監煎進去藥院矣上曰承宣中以代房進去可也東觀承命出大駕出永淸門明政門至弘化門命書駕前下敎曰三使臣留待仍敎曰使臣皆令下直而員役等亦令肅拜可也又命書駕前下敎曰三使臣入侍啓溫承命出傳正使李祖源副使金勉柱書狀官徐有聞以次進前上敎祖源曰日寒如此而卿等作萬里之行矣卿則以尊年之義特送醫官須善爲行役也祖源曰到彼後若以封冊事有問則以何爲答乎上曰前後奉使者皆善爲辭令卿亦如是爲言可也仍命給正副使貂皮耳掩各一部書狀鼠皮耳掩一部仍命肅拜祖源等退就拜位行禮訖大駕入逌瞻門由日瞻門至神門外降輿就板位行再拜禮仍詣廟內奉審訖入齋室諸臣少退命都承旨入侍晩秀啓溫膺祚履永等進伏仍命大臣備局堂上引見又命書榻敎曰外使入侍啓溫承命出傳溏東植與右議政李秉模行左參贊鄭民始行吏曹判書金文淳兵曹判書李時秀行大護軍趙心泰禮曹判書趙尙鎭刑曹判書朴宗甲漢城左尹申大顯右尹李漢豐行護軍徐龍輔行左承旨李書九行護軍李益運行大司諫韓用龜司諫柳畊掌令尹寅基玄重祚持平朴孝成校理金熙周正言金和鍾尹涵副修撰朴吉源等偕入進伏秉模曰日寒猝劇聖體若何上曰日寒如此念彼無衣無褐之徒雖甚矜悶而當寒而寒神氣則稍勝矣每於日寒閉戶之時亦知戶外之陰晴卽此可見天人相關之機矣秉模曰王大妃殿氣候何如上曰一樣矣秉模曰惠慶宮氣侯何如上曰一樣矣上曰今日次對不必於齋殿爲之而此日此時之召見卿等者蓋有深意存焉予於御極之初元朝參以汰冗兵裕民食之意有所播告而臨御二十餘年別無實惠之下究者自視欿然實有有始無終之歎矣近因華城軍制之變通竊取張橫渠井田先自一方始之義移屬五邑特行蠲役之政大抵本府設施專出於爲所重其所拱護之道必欲靡不用極而保障莫先於人和今此納布軍近五百名束伍軍五百餘名餘丁軍二百餘名竝爲減額兒別武士蠲減之數又爲千餘名六斗四斗之役各減一斗而減斗減額之數合而計之則殆過萬餘名矣惟彼萬餘軍民得蒙蠲減之實惠擧皆歡欣而悅豫則其爲人和孰大於是予雖否德豈爲要譽而行是政哉一則爲所重二則爲所重而不言之中自有感通之理故今此草記節目之不於禁中啓下而必於此地者蓋予不敢自有歸之昔日之微意也昔漢明帝嘗上陵召會計吏先儒有非之者而齋殿所重稍別於太廟故在昔先朝亦於毓祥宮時設講筵今此賓對之行於此地者亦不爲無所據矣秉模曰伏奉聖敎臣等不勝欽仰矣上曰草記及節目笏記持入乎秉模曰持入矣命晩秀讀奏備局草記訖命書判付又命讀諭壯勇外使傳令曰予聞兵家有五經一曰道二曰天三曰地四曰將五曰法道所以德化也天所以惠覆也地所以慈愛也將所以經紀也法所以制作也周因井田以定兵賦漢軍南北以統中外唐置府衛以兼兵農及至我朝參酌三代之懿範創置五衛之總轄擧海左方數千里荷戈負羽之徒莫不隷焉旣嫺擊刺又樂耕耘以至德流於慈惠而化行於經制間者軍營出而五衛罷則古今之不相侔不翅若星淵而夫耕不食婦織不裳且二百年于玆矣今壯勇之設於京師而爲內營於華城而爲外營一以拱王都一以衛仙寢而壯勇與親軍之號昉於五衛中屬衛卽關北子弟之所隷也有美關以北土爲我家豐沛之鄕而因華爲城奉我園廟視之如豐山沛水故內營外營表裏相攝而先置將勇次立親軍蓋亦述先師古之微意也軍志不云乎魏秦之武銳不可以當桓文之節制桓文之節制不可以敵湯武之仁義旣設營矣當有以定軍制矣旣定制矣當有以得人和矣量之時宜參之民情詢之廈氈議之廊廟於是乎先從外營而祛司哨之名存衛部之制管五邑之衆立四門之衛華城之收米減而爲三五之差屬邑之簽額除而得一千之數衛以令其部部以令其隊如環之循如星之拱以鞏我萬億之鴻基而減米除額之效得以周遍於畿南烝庶貧殘老弱之類杼軸無空蓋藏有餘莫非我昔年盛德至善字恤元元之攸曁攸霑也躬詣景慕宮行展拜禮庸寓有事則告之義仍御賓對於齋殿僉謀詢同制置略定一曰龍仁振威安山始興果川五邑軍摠竝屬之外營抄出步軍十二哨略倣周師之彌縫齊旅之編伍而合外營十三哨以爲二十五哨餘丁付之守城軍制二曰右項屬邑凡出於軍而納於京師各營諸司者亦皆付之外營用爲軍需減其情債以紓民力京納則給代而令兵曹均廳擧行三曰華城有兒別武士千有餘人卽流來之謬規也兒弱簽丁自是法禁況本府標準於四方者乎謬規特爲永罷四曰納米軍之分奴良例捧六斗三斗而華城則六三之外又有四斗者六斗四斗者竝減一斗使居華土而應華役者只有三五之差以準糴民蠲稅之式五曰五邑軍民當新屬之初宜加軫恤俾免隣族之侵徵束伍軍五百一十納布軍四百九十特爲減額此是大綱領也節目之詳卽有司存待節目告成分藏於內外營及備邊司兵曹畿營與屬邑惟玆之擧一擧而衆美具焉三輔陵邑疆幹弱枝之長策在此萬年湯沐輕徭薄賦之良規在此一區邱井足兵裕食之盛典在此今下傳令鐫揭長樂外軒卿等常目對揚悠久遵行宜當者又命晩秀讀奏壯勇外營附近五邑軍兵合屬節目曰華城之設外營爲拱護仙寢也掌以郡邑衛以士馬自昔伊然可按而知是白如乎漢太上皇陵置邑曰萬年高祖長陵之邑戶過一萬武帝茂陵之邑爲一萬五千戶宣帝杜陵之邑爲五萬戶乃命三輔共衛五邑而兵衛之稱則如壽陵亭部永陵亭部是也唐太宗昭陵分雲咸二邑而爲醴泉之縣及至鳳陽基運之盛遂設皇陵衛祖陵衛建官以總其權封地以表其尊于以壯軍容而鞏王基則今此因華爲城奉我珠邱聖心之所瞻慕民情之所依歸有非尋常關防之比旣置行宮又築崇墉不以元帥而鎭之列郡而衛之則節制只在於一境體貌反遜於三都烏在其爲屛翰輔車之義也哉於是乎陞爲留守仍管外營而四面五邑次第移屬如星之拱如輻之輳倣周營洛而道理均適若豐比沛而群情胥悅軍制則置親軍衛幾人入防軍幾哨合于內營之騎幾人步幾哨五千兵馬允叶于外都監之舊稱而仍以本府曁五邑軍官餉保束伍之類作爲城丁駐隊游兵攔後之軍俾專派守策應之責而先從外營去司哨之號倣衛部之規以寓井田試一鄕之意而卒不可勝用矣蠲恤則遷徙賜復爲十一年還餉減耗彌億萬世無異於家授餐戶饋漿而特軫軍保納米不齊之苦兒弱襲謬之弊本府之近萬原額納六斗四斗者倂人減一斗一千別武士之以兒稱號者全減其數五屬邑軍保之分隷京司被擾於簽括積困於誅求者倂令移屬而仍減納布軍束伍軍合千額自近及遠均派遍曁惠澤到底浹肌衆心從以成城喬山松柏拱護增重而四方爲之會同萬代爲之瞻仰非但內外營之相須五屬邑之疏附壁壘輝先體勢鞏固而已矣苟非大聖人達孝宏謨準于海而極乎天其孰能與於此哉癸丑以來諸般事例非不詳備而設施之鉅惠澤之廣於今爲最不可無一通文字大臣諸臣奉承聖敎會于籌司彙輯外營前後事實仍與入防城守操鍊等項而撰出節目條列于左以爲永久遵行之地爲白齊一我東軍制始創義興之三軍唐宋之府兵禁廂千古同規而三軍變爲五衛定部統而作選井之法摠民兵而成寓農之規逮夫設軍門置營司而衛法廢焉此古今之異而隨時制宜者也蓋此外營素稱畿輔重鎭而司哨制置取倣訓局士馬精强節制整肅是白加尼弊瘼漸滋虛伍居多戎政之疎虞非復舊日規模乃於癸丑陞營之初講定軍制而聖念先軫于此以步軍二十六哨半抄正兵而入防行宮半降保軍而收米支放貴精之義戶保之法竝行而不悖此其設始之大槪而龍仁振威安山始興果川五邑軍兵次第移屬仍抄五邑束伍之丁壯增置十二哨竝前十三哨而準二十五哨以成一營五司又以本府及屬邑民兵創爲守城之制互相分隷自合於古之衛法此所以改司哨而定衛部者也以一營分前左中右後五衛而通稱長樂衛管五部部領三統守城軍制各以信地門號爲衛名東曰蒼龍衛南曰八達衛西曰華西衛北曰長安衛衛而分部部而管統統而率垜長垜夫又以通衢游兵居中而稱新豐衛倂爲分屬於長樂五衛俾受節制是白如乎今則內營外營軍摠合而計之恰爲五千表裏相須聲勢相連拱護增重緩急有恃依此變通實合事宜是白齊一長樂前衛段正兵則本府南境所在長樂隊六百三十五名屬焉而管下五部將各領一百二十七名是白乎旀城丁則南城八達衛隷焉而本部南境所在八達隊一千一百四名前左中三部各領三百六十八名振威八達隊七百二十名右後二部各領三百六十名是白遣本部八達隊二百四十五名振威八達隊二百六十五名正門及南暗門西南暗門角樓水門雉城敵臺烽墩砲樓鋪樓等十三處加派是白遣本府八達隊三十九名統長十二名垜長二十七名振威八達隊二十六名統長八名垜長十八名磨鍊振威八達隊一百八十四名衛將部將統長各色標下倂火夫磨鍊合軍二千五百八十三名是白齊一長樂左衛段正兵則龍仁所在長樂隊三百八十一名振威所在長樂隊二百五十四名共六百三十五名屬焉而管下五部將各領一百二十七名是白乎旀城丁則東城蒼龍衛隷焉而本府東境所在蒼龍隊七百三十六名前左二部各領三百六十八名龍仁蒼龍隊一千九十六名中部領三百七十六名右後二部各領三百六十名是白遣本府蒼龍隊四十名龍仁蒼龍隊一百五十名正門及砲樓鋪樓雉越弩臺空心墩等七處加派是白遣本府蒼龍隊二十六名統長八名垜長十八名龍仁蒼龍隊三十九名統長十二名垜長二十七名磨鍊龍仁蒼龍隊一百八十四名衛將部將統長各色標下倂火夫磨鍊合軍二千二百七十一名是白齊一長樂中衛段正兵則本部水上各面所在長樂隊三百八十九名龍仁長樂隊一百二十三名振威長樂隊一百二十三名共六百三十五名屬焉而管下五部將各領一百二十七名是白乎旀遊兵新豐衛隷焉而龍仁新豐隊二百七十五名安山新豐隊二百五十名始興新豐隊二百十三名振威新豐隊一百七十名果川新豐隊五十二名合九百六十名四城通衢部將八員各領一百二十名是白遣果川新豐隊五十六名衛將部將標下磨鍊合軍一千十六名是白齊一長樂右衛段正兵則本部西境所在長樂隊三百六十一名安山長樂隊二百七十四名共六百三十五名屬焉而管下五部將各領一百二十七名是白乎旀城丁則西城華西衛隷焉而本府西境所在華西隊一千四百六十四名前左中三部各領三百六十八名右部領三百六十名後部則領安山華西隊三百六十名是白遣本部華西隊三百二十名正門及角樓暗門雉城砲樓鋪樓弩臺空心墩等十一處加派是白遣本府華西隊五十二名統長十六名垜長三十六名安山華西隊十三名統長四名垜長九名磨鍊安山華西隊十五名本府華西隊一百六十九名衛將部將統長各色標下倂火夫磨鍊合軍二千三百九十三名是白齊一長樂後衛段正兵則本府西北境所在長樂隊二百六十六名始興長樂隊一百六十九名果川長樂隊二百名共六百三十五名屬焉而管下五部將各領一百二十七名是白乎旀城丁則北城長安衛隷焉而本府西北境所在長安隊一千四百六十四名前左中三部各領三百六十八名右部領三百六十名後部則領果川長安隊三百六十名是白遣本府西北境所在長安隊二百二十四名果川長安隊一百六十六名正門及水門角樓暗門敵臺砲樓鋪樓等十處加派是白遣本府長安隊五十二名統長十六名垜長三十六名果川長安隊十三名統長四名垜長九名磨鍊果川長安隊一百八十四名衛將部將統長各色標下倂火夫磨鍊合軍二千四百六十三名是白齊一長樂五衛每衛一衛將五部將三統長九隊正衛以令部部以令統統以令隊屬五衛每衛一衛將五部將二十統長四十五垜長衛以令部部以令統統以令垜長垜長令垜夫互相統攝挨次承接爲白齊一內營外營表裏一體軍制規模宜無異同是白乎等以長樂隊以二十五部磨鍊而五部之未卽團束者恐非重戎政之義是白如乎五邑所在禁御兩營正軍自是上番鍊習者兵曹所管上番騎兵亦皆有根着良丁一從五邑實數就其資保中抄出丁壯使之編伍於長樂隊未充之五部是白乎則軍保無無布而有布之弊衛隊不期壯而自壯依此施行實合事宜是白乎旀長樂五衛旣準各五部之制則入防軍數當爲加數磨鍊俾均休息初年三部翌年二部添付元入防以爲分數加排之地爲白齊一軍兵之入防者休番時收米雖是各營之例因特敎不爲磨鍊以示優恤之意爲白齊一長樂五衛扈衛行宮時前左右後衛相連環衛而中衛則四衛之內重層環衛是白遣列陣則四衛爲五壘中衛爲子壁爲白乎矣臨機應變一聽調度爲白齊一幸行時斥堠伏兵以屬邑所在新豐隊出用長樂隊勿爲擧論爲白齊一長樂隊初頭團束在於癸丑陞營之後而率多苟充未知其十分精抄是白如乎當此軍制大更張之時不可因循置之殘劣不合之類次次換定以壯軍容爲白乎旀追團束軍段置必以有根着良丁各別抄擇編伍之意嚴立科條爲白齊一長樂隊服色一依癸丑啓下節目戰巾靑狹袖着號衣磨鍊爲白齊一長樂隊毋論本府屬邑新軍舊軍從其所居之界魚鱗作隊爲白齊一長樂隊依內營左司鄕軍例定行月課而朔數規矩段一遵內營定式施行爲白乎矣入防當次之隊勿爲課試爲白齊一牙兵以各邑束伍餘在分作三部每部一百二十名式竝標下五十名而合四百十名磨鍊團束爲白乎旀部將段將校中差出將則以曾經首將校中有履歷者差出領率屬之外使攔後爲白齊一每年隨駕時攔後牙兵有難全數出用一從次第輪回參陣爲白乎矣調發部數別單稟旨爲白齊一今之五衛將部將旣是實職則長樂五衛衛將部將之爲軍銜者有非衛部舊制是白如乎衛將部將差出時自外營擬望移牒兵曹以爲開政時差出之地而衛將以十五朔箇滿參上參下部將勿定瓜限事一依今番筵稟定式施行爲白乎旀參上參下不可不定窠數參上十三窠內五窠本府宣薦堂下朝官三員部守薦堂下朝官二員差出四窠屬邑宣部守三薦堂下朝官輪回差出二窠內營額外壯勇衛前銜一員知殼敎鍊官中一員差出遙領二窠外營知殼敎鍊官中及親軍衛正領中各一員差出兼帶是白遣參下十二窠內八窠本府宣薦出身五員部守薦出身三員差出二窠屬邑宣薦出身一員部守薦出身一員差出而自軍多屬邑爲始次次分排輪回二窠內營額外壯勇衛出身一負及將校中有薦出身一員差出遙領爲白乎矣內營之遙領者常時則雖遙領而入防及習操時竝爲下去以爲領軍擧行之地爲白齊一部將二十五員旣爲實職而參上參下定其窠數內外營及屬邑從多寡通融差出是白乎則久勤一款當爲磨鍊是白如乎參上久勤段雖不定其箇滿不計朔數太無界限滿三十朔後始許遷轉於軍器寺主簿一窠及訓鍊主簿自時任哨官仍差者竝計前仕而此是軍器寺訓鍊院間次差出者軍器寺窠當次者未遷轉之前勿爲遷轉於訓鍊院之意定式施行爲白乎旀參下則旣有與內營間二都目輪回初仕一窠及原定內營哨官遷轉一窠從其久勤次第調用事一體定式爲白乎矣屬邑窠及內營遙領者公役之間歇事務之閑漫不可比論於境內土着城底築室者之勞苦則其於久勤遷轉之際亦當有遲速緊漫之別是白如乎本府之築室土着者一從久勤次第施行爲白遣屬邑窠及內營遙領者無論參上參下竝越三次許其久勤遷轉爲白乎矣近來本府築室無論朝官出身閑良太欠誠實虛僞多端此等之類曾或有冒占哨官者是白良置劃卽適發削其前仕越六次許計久勤以爲別主客杜後弊之地爲白乎旀內外營知殼敎鍊官之兼帶親軍衛正領中差出者各有其廳久勤只許遞兒職陞付久勤則勿論爲白齊一用兵之法毋出乎陰陽五行而經緯奇正是也一自廢衛制而純用戚法弊在偏重兵家病之蓋新書所載明其陰陽牝牡之義以寓長短兼濟之法而終不若衛制之表裏相連大小相包分合方圓各適其宜而經緯定位五十居中者是白如乎今以衛部專尙戚法則或近於支五拘泥戰隊駐隊正軍遊軍之制成出一通笏記與戚法兼加肄習以爲循名責實毋或偏廢之地爲白齊一衛制之所貴一則作統便於選伍一則寓農利於裕兵農隙之分五番入防終近於耰擾棘矜節制未易是白如乎今於城內外團束一部軍自二月至九月而八朔則今番入防於營下使之作農於屯田而耕耘之暇略習進退原入防時幾名式分派於各部以爲敎一成十之地爲白齊一內營旣不置中軍而以別將兼行中軍之任則當遵用是例而旣復衛制之後又行營司之規終非循名責實之義略倣衛制別置外軍摠制以爲承接軍務之任爲白乎矣若備其官有違於內營不置中軍之制外使以親軍衛別將隨時傳令使之兼行爲白齊一長樂各衛將部將旣是實職則親軍衛別將及左中右將以軍銜施行者恐非同其制之道謹依國朝舊制別將以祿官磨鍊定爲實職而無論京外以亞將以下兵使以上素有聲望人另擇擬望而別將旣爲實職且兼行摠制之任則其所差出於內於外不可獨專外使備望同議於兵曹判書以爲停當排擬俾重體面之地爲白遣左中右將段置亦依禁軍將例以實職施行而左列中列右列將以一番二番三番將改號別將番將俱於開政時差出爲白乎矣或有時急擧行之事依禁軍將例口傳差出爲白乎旀前帶之本府中軍禿城守城將竝令減下禿城不可無守城之人以禿城別將稱號別爲差遣爲白齊一內營善騎隊旣以三哨磨鍊則外營不可異同親軍衛加選一百人以準一番二番三番之制而五邑旣令移屬則當令五邑分排擇定以爲慰悅武士之道而五邑充選有未可必六十人隨其邑之大小以出身閑良之可合宣部守薦者另擇抄塡是白遣其餘四十人以本府人差出分授馬匹一依節目施行爲白乎矣馬隊專尙射技而癸丑節目中取才一款不爲擧論者終涉疎漏此後段新差之類必令試取入屬而取才節目令外營參量磨鍊成出修啓以爲遵行之地爲白齊一守城時外使摠領軍馬有難專意於應接登陴之役以本府判官差定管城將爲白齊一蒼龍衛將龍仁縣令八達衛將振威縣令華西衛將安山郡守竝依前差下爲白乎矣始興果川軍數懸殊以果川縣監換差長安衛將始興縣令移定協守衛將屬之甬道爲白乎矣新豐衛段衛將則本府境內堂上內外將已行朝官部將堂下朝官或出身差出而屬衛各部將無論本府屬邑一從軍在邑差出爲白乎旀各衛將管下部將統長參互本府屬邑所居之人而差出則所用非所養發號放令或致齟齬扞格恐非節制之道此則部將以下隨其所管衛凡係軍務一切關由毋敢違越以嚴師律爲白齊一四城衛將旣以龍振安果四邑守令原定則部將以下宜有一定之例各城信地本府軍磨鍊處以本府境內堂下朝官或出身宣部守有薦者差下是白遣統長以各里常時定置統長中擇其有風力可堪者差出垜長則以統內軍官隨行中稍解事務者差出使之各領垜夫以爲從信地登城之地爲白乎旀墻內及中鋪舍將各處墩臺將將校中有履歷可堪者另擇差定爲白遣屬邑部將以下差出之規亦依右例施行爲白齊一各城衛將信地在於東西南北正門派守之法當自門平分將領居其中而本營城制旣非四面方城則各門相距迃直懸殊且各邑軍數多寡不一自多掣礙則不可不自前門平分至于後門以寓合頭合尾之法是白如乎八達衛將在門右後二部擺向右止于西南暗門西第二堞前左中三部擺向左止于烽墩北第五堞蒼龍衛將在門前左中三部擺向右止于烽墩北第六堞右後二部擺向左止于北暗門東第九堞長安衛將在門前左中三部擺向右止于東暗門東第八堞右後二部擺向左止于北鋪樓東第一堞華西衛將在門前左中右四部擺向左止于西南暗門西第三堞後一部擺向右止于北鋪褸東隅是白遣新豐衛將信地在十字通衢每面各二部式擺列以應四城爲白齊一本城週回爲四千六百步以每五步一堞磨鍊則當爲九百二十堞而城身之外週女堞之內帀不無三十六步贏縮者是白乎等以以九百十三垜計步磨鍊排丁分授是白乎則四衛信地以步則一千一百四十步以堞則二百二十八堞餘一堞附之東城而垜夫每垜以八名磨鍊爲白齊一四城加派軍段南北門各一百名東西門各七十名上下水門各六十名四角樓各五十名南暗門西南暗門各六十名內鋪舍中鋪舍及東西北暗門烽墩各四十名砲褸鋪樓弩臺敵臺雉城空心墩合二十七處各二十名磨鍊爲白齊一四城各衛各部統長垜長垜夫新豐衛新豐隊協守衛協守隊竝駐隊策應兵及各其所管標下火夫加泒而磨鍊都數爲一萬一千七百二十八名是白乎旀此外作隊餘軍本府一千六百十九名是白如乎此則毋論城外各處墩臺及伏路塘報臨時排定是白遣至於各邑保屬及移來移去之類令外使申飭守令詳加派櫛一從實數名以餘丁而亦載之統案俾無從中遺漏之弊爲白齊一遠斥堠謹烽火卽兵家要法本城形便東城之外人家鮮少山脊橫亘而光敎深谷白雲捷逕在所當慮迎華察訪設置北城之外姑無箚着信地是白如乎差定斥堠將使之領率本驛作隊軍一部扼守於龍淵上藥巖墩臺而自門巖至艾峴下五處墩臺亦以五十名軍置將領守而一聽節制於斥堠將俾得以臨急報警隨機應變爲白乎旀八達以西平野曠漠間路交錯而熟知山墩臺高陽洞屯舍後岡墩臺處在要害俱合關防竝南水口龜山墩臺而依東墩例置將卒守警以爲連梯於西城弩臺爲白遣又貯水於西屯堤堰以爲連北屯水田而通萬石渠遮截要路以寓前左水澤之義爲白齊一要行衛制當先統法古之衛法五人爲伍五伍爲隊五隊爲旅而置一統將戶法則五家爲比百家爲里於斯兩者折衷參互五家各定統首百家置大統將統內凡事一體句管專責委任申明舊制然後簽丁無搜括騷擾之弊團束有魚鱗作隊之效可使兵隱於農而統領有素是白齊一今此啓下節目事體自別而但其論列擧其大體而已外此細瑣條件外使與屬邑守令衛制統法多般講究毫分縷析鑿鑿中窾然後可以永久遵行無至廢墜是白如乎假令每面內從某至某計家分里以成統案以其統案某面某里屬之某城幾家幾丁屬之某堞毋論本府屬邑使大小軍民咸各知其信地俾不至臨時紛錯而以爲緩急得力之地爲白齊一城內及城外附近人戶勿入於城丁都數之中除各項標下校卒吏奴外無論士夫軍民男女老少別成案冊常加約束聞警登城各守信地爲白乎矣計垜分守數不相當以雉堞譙砲弩臺等處作爲信地爲白齊一各城信地一從該邑軍丁之多寡而與本府軍丁分排磨鍊之際每衛部數或有彼此長短不齊之弊是白如乎無論本府軍屬邑軍每城衛將以各部軍數分其前左中右後倂標下軍及火夫而都計數爻成出都案一上外營一上城所爲白乎矣常時團束段以地方各統專責擧行爲白齊一駐隊策應兵四部每部一百名竝標下五十名磨鍊而將及部將依他衛將部將例差出將則以策應將稱號爲白遣四城每面以三伏三塘磨鍊而每伏一將五卒合軍六十名每塘二名合軍二十四名是白齊一火夫每統各定五名俾管每垜懸燈燃炬炊飯等事爲白齊一鋪舍之設置於墻內及城上專爲拱護行宮墩臺之分設於山上及平野亦係緩急報警是白如乎雖在常時內外鋪舍六處依近日定式各置二卒分排派守墩臺段置如龍淵門巖艾峴龜山熟知高陽等六墩各定一將二卒以爲常加警守之地爲白齊一守城器械段每一垜懸燈一盞挷一口鳥銃一門或快槍一枝少則二垜一門短槍或斬馬刀一把大小石子一百鬼式分授而刀斧棍弓矢火夫次知爲白乎旀每五垜置狼機一位少則十垜一位水缸一口每城門下置大將軍一位或二位每十垜置大石重二百斤或一百五十斤者三塊爲白齊一屬衛每衛各差官將校二員標下段棍杖手朱杖手令旗手巡視手門旗手喇叭手大角手大砲手號笛手燈籠手帳幕手書記各二名認旗手鼓手鉦手鑼手別破陣各一名每部將各差官將校一員標下段認旗手棍杖手鑼手大砲手鼓手帳幕手書記各一名統長旗手各一名甬道協守將新豐衛將各差官一員標下段令旗手巡視手棍杖手門旗手喇叭手號笛手各二名認旗手鼓手鑼手鉦手大角手大砲手別破陣書記各一名部將標下依屬衛部將例磨鍊而各減大砲手一名爲白遣斥堠將策應將牙兵將標下依協守將例磨鍊爲白齊一始興軍四百七十二名內三百四十名甬道六十八堞每堞五名式分授而差出左右部將分領一百七十名每部各定四統長以爲挨次節制之地爲白遣垜長十二名火夫四十名協守將標下五十二名部將標下十二名統長旗手八名磨鍊爲白乎旀部將差出之規統長團束之法依他屬邑例施行爲白齊一城操時守城軍之赴操者從其道里遠近日字多寡減其身布俾助糧資爲白齊一外營軍保名色浩汗受弊多端從今以後各樣軍官竝稱除番軍官各樣軍保竝稱餉保俾一其名號簽丁收布之際毋或有雜亂之弊爲白乎旀無論本府屬邑軍官隨其所屬五衛之號各稱某衛軍官軍保則亦依軍官例以某隊作名爲白乎矣從前軍官中喪頉者依例懸頉無或侵徵而各其名下遭故月日消詳懸註於統案中以防面里任輩奸僞爲白齊一本府軍保之外又有禿城軍保各自分屬各色甚多而但散在各處之故本營近處居生者隨軍名付之禿城禿城近處居生者亦如之則及今作統之際不無掣礙之端一境軍保旣已一其名號則從其名數多寡幾面幾里付之本城幾面幾里付之禿城各成案冊俾無如前混雜之弊爲白齊一五邑所在新豐隊及牙兵自是束伍正軍中團束者不爲行操之年官門聚點爲白遣四城各衛所屬八達隊蒼龍隊長安隊華西隊旣已作統各從附近從便聚會以爲統點之地爲白乎矣守令必親執擧行俾無疎虞之弊爲白齊一南漢大操時五營軍兵之晝行場操夜習城操此爲攻守通用之良法而許多守城軍卒有難倂赴場操合操之年自東面爲始只以一面軍輪參面操之年使之仍參爲白齊一駐隊策應兵及新豐隊與參操正軍無異各別抄壯團束場操時依例倂參爲白乎矣城操時則計垜分守故雖無方色號衣別無掣礙而場操時段與正軍一體着號衣持器械當該城將及新豐衛將各各分領相連札駐於正軍尾局以爲承接號令之地爲白齊一鄕武士則名以守堞軍官雖已成廳至於境內出身無論宣部守三千若干入屬於別軍官之外竝與無薦出身俱無所屬處前銜將校則所謂自其廳錄置者疎漏居多以嶺南左右列出身作隊之法觀之大是闕典自今爲始出身及前銜人員一倂收聚錄案以爲追後區處之地爲白齊一僧徒之得力於守城或有勝於城丁是白如乎龍珠寺旣置摠攝團束僧徒付之外營間試砲放此與南北漢僧卒無異從附近使之協守於禿城以爲計垜加派之地是白乎旀本城北光敎洞口亦設小刹而凡百草創僧徒零星待其寡得成就之後一體磨鍊加派於附近墩臺爲白齊一禿城山城密邇仙寢掎角本城則拱護之責不輕而重且有各樣軍官軍保之屬於城者爲二千一百二十三名是白如乎此則使外使計本城堞數排丁磨鍊成出守城節目追于修啓爲白齊一今此節目係是大設施比之前日規模宏偉是白如乎小小條件以癸丑節目所載參互施行爲白齊一軍丁之互相去來不以時居施行者大是痼弊今則本府與五屬邑旣定統法申明舊制則稱以軍丁之各相管轄及其出用之時統內見存之戶移隷他邑他邑散處之伍反付錄案終非核實之政從今以後斷以土着一從作統戶數施行爲白乎矣本府與五邑則許其互相往來爲白齊一本府湯沐邑也軍制雖重人和爲貴是白如乎兒別武士其來已久而兒弱充定旣係朝禁則況於本府尤不容仍置乙仍于一千石特命減額納米軍之良六斗私三斗自是諸路通行之規而本府保米之六五四三斗之差殊旣失齊一之制見今大變通之際宜有優恤之典六斗納者七千四百七十九名四斗納者五百七十八名謹遵下敎竝爲特減一斗使本府之內只有五斗三斗兩名色以爲均平之地爲白乎矣各樣保米旣係支放之需則不可不給代而特減之數爲米七百三十七石二斗以畿邑所在江都米三千石勅需米五千石耗條合八百石每年劃送外營以爲需用之道是白齊一今此本府減額減斗之命槪以陞營後軍丁身米之比前有加特推優恤之恩俾爲樂趨之地敎是白如乎陞營後加出之身米爲九百石而兒別武士一千名減額米二百石及六斗四斗軍八千五十七名各減一斗米五百三十七石零合米爲七百三十七石零比諸加出之數不足爲一百六十餘石是白乎乃陞營後廣州之松洞日用二面移屬本府土地之加廣人民之益繁比前懸殊以二面土地之所出人民之所納較量於百餘石不足之數則不啻倍蓰自此軍丁有裕徭役輕歇一府軍民咸被盛澤是白齊一屬邑雖與本府差間所在軍丁今旣專屬外營之後宜有一體優恤拔例軫念之擧五邑所在束伍軍五百十名納布軍四百九十名合一千名特命減額敎是白遣又以四邑餘丁保二百二十八名竝令還給本邑是白如乎以此額數其若均排普施則從今以後貧殘無隣族之苦老弱有蠲免之喜以此意知委五屬邑必親執擧行使大小軍民俾知朝家曠蕩之惠澤爲白齊一良丁私丁役名各異徵納懸殊而近來諸路簽額之政率多混淆奸弊漸滋是白如乎五邑新屬城丁餉保之中亦多有良私相雜之弊登城守垜之際雖不必區別而各自本邑良私二字一一懸錄於各其簽案名下收布等節一從法例無敢違越有闕塡代之時亦必逐名詳査依前懸錄如有一名之相混現發於査點則當該守令論以重勘事申嚴定式爲白齊一五邑軍保匠保通稱餉保竝屬外營是白如乎其在軫恤之道宜寬其力而良私軍之一兩二兩係是加減不得者有難低仰而但其後錢從前自各司收捧之際惟意操縱多寡不一爲軍民之痼弊久矣趁此合屬之初宜有一定之規以示優恤之意二兩納則二錢一兩納則一錢磨鍊收捧之意載之節目俾不敢違越爲白乎旀且逃老故付標債卽不過紙筆所費而徵斂無節多或爲三四兩少不下一二兩者有乖法意此亦以良五錢私三錢申明定式而故代則依年前朝令無得徵捧事嚴立科條爲白齊一五邑所在各司各軍門軍保所納竝納華城以除奔走誅求之弊而自華城移送京各司旣多弊端亦關事面京司所捧米布當爲給代之數以錢爲五千五百十二兩是白如乎以均廳錢二千七百五十六兩兵曹兼仕禁軍祿馬太價及關西小米價合二千七百五十六兩竝爲給代爲白齊一各司各軍門諸色軍伍匠保所納錢米布勿論多寡因特敎一竝給代是白如乎諸色保錢合五千三百六十兩自外營收捧者竝屬之外營別爲貯置以備不時之需爲白齊一未盡條件追于磨鍊爲白齊一本府軍額摠數禿城附前在軍額無布良軍一千六百五十一名納米良軍七千四百九名內需米軍二千名留防軍七百二名減馬士二百四名減馬保四百十七名保軍一千五百六十名輜重軍九十五名在家軍官一百四十七人都案軍官一百一人邑別武士一千二百三十一名火藥庫別武士二百三名禁盜軍官四百五十九人守堞軍官二百九十人納米私軍一千三百五十九名內減馬保五十四名輜重保十名邑別武士三百名兒別武士六百八十四名屯牙兵一百八十六名奴牙兵一百二十五名禿城軍二千四百三十九名內別武士八百十九名兒別武士三百十六名保別武士四百名奴別武士九十一名守堞軍官一百九十七人募入軍一百十六名募入哨軍二百五十名壯抄軍二百五十名以上一萬二千八百五十八名內減額兒別武士一千名本府六百八十四名禿城三百十六名實一萬一千八百五十八名時在軍額無布良軍一千六百五十一名納米良軍七千四百九名納米私軍六百七十五名禿城軍二千一百二十三名以上一萬一千八百五十八名內長樂隊一千六百五十一名良八達隊一千三百八十八名統長十二名垜長二十七名竝入蒼龍隊八百二名統長八名垜長十八名竝入華西隊二千五名統長十六名垜長三十六名竝入長安隊一千七百四十名統長十六名垜長三十六各竝入駐隊策應兵四百五十名中鋪舍加派軍四十名內鋪舍加派軍四十名以上良私通用實八千一百十六名餘在軍一千六百十九名禿城軍二千一百二十三名一五邑軍額摠數龍仁前在軍額無布良軍一百七十二名內兵曹上番騎兵二十一名禁營正軍三十九名御營正軍七十二名壯勇鄕軍四十名納布良軍一千一百五十九名內兵曹騎兵三百八十五名騎兵資保六十三名諸色保二十四名有廳軍官四人訓局砲保一百二十九名餉保四十名禁營官保四十六名資保四十二名御營官保二十八名資保七十七名別破陣保五名摠廳守堞軍官一人守禦別破陣七十九名牙兵四十四名忠勳府忠翊衛三人均廳選武軍官四十九人掌樂院樂生保十二名校書館唱準保五十一名軍器寺別破陣十名畿營標下保二十四名還給給代鄕軍四十三名無布私軍六百二十五名束伍軍六百二十五名納布私軍八百四十七名內兵曹驛保一百四十六名壯勇餘丁保六十名給代軍一百三十二名摠廳軍需保五十一名壯抄軍四名守禦軍需保三十八名別破陣保四名牙兵四百一名畿營旗手保十一名以上二千八百三名內減額三百三名納布良軍一百五十三名無布私軍一百五十名實二千五百名時在軍額無布良軍一百七十二名內四十名査得閑丁壯勇鄕軍前已充定一百三十二名以禁御正軍兵曹上番騎兵團束長樂隊納布良軍一千六名內一百九十五名各樣資保及軍保中抄出團束長樂隊九十二名各樣軍保中抄出壯勇鄕軍前已移定七百十九名通作蒼龍隊無布私軍四百七十五名內八十名以壯勇餘丁及束伍中良丁混入者抄出團束長樂隊二百七十五名團束新豐隊一百二十名攔後牙兵充定納布私軍八百四十七名內九十七名以壯勇餘丁及束伍中良丁混入者抄出團束長樂隊七百五十名通作蒼龍隊以上二千五百名內壯勇鄕軍一百三十二名良長樂隊五百四名良新豐隊二百七十五名私蒼龍隊一千四百六十九名統長十二名垜長二十七名竝入良私竝錄攔後牙兵一百二十名私振威前在軍額無布良軍九十二名內兵曹上番騎兵二十六名禁營正軍四十名御營正軍二十六名納布良軍九百三十七名內兵曹騎兵二百三十六名騎兵資保七十八名步兵七名諸色保三十名驛保五十七名補充隊一名有廳軍官二人訓局砲保五十一名餉保二十三名禁營官保五十七名資保四十三名御營官保六十名資保二十八名摠廳屯牙兵二十名守廳牙兵三十四名把下軍六名軍需保一名別破陣七十三名忠勳府忠翊衛二十四人均廳選武軍官七十六人工曹匠保三十名無布私軍三百八十名內束伍軍三百五十四名把下軍二十六名納布私軍六百十一名內兵曹驛保六十六名摠廳屯牙兵七十七名軍需保八十八名罷定軍六十四名壯抄軍六名守廳軍需保四十九名牙兵二百一名把下軍二十一名畿營旗手保二十名餘丁保十九名以上二千二十名內減額二百三十名納布良軍一百四十名無布私軍九十名實一千七百九十名時在軍額無布良軍九十二名以禁御正軍兵曹騎兵團束長樂隊納布良軍七百九十七名內一百七十一名各樣資保及軍保中抄出團束長樂隊六百二十六名通作八達隊無布私軍二百九十名內七十二名守摠屯牙兵及束伍中良丁混入者抄出團束長樂隊一百七十名團束新豐隊四十八名攔後牙兵充定納布私軍六百十一名內四十二名守摠牙兵及束伍中良丁混入者抄出團束長樂隊五百六十九名通作八達隊以上一千七百九十名內長樂隊三百七十七名良新豐隊一百七十名私八達隊一千一百九十五名統長八名垜長十八名竝入良私竝錄攔後牙兵四十八名私安山前在軍額無布良軍七十七名內御營正軍四十名壯勇鄕軍三十七名納布良軍四百七十八名內兵曹騎兵二十九名步兵九名內吹保一名驛保十六名有廳軍官七人訓局砲保三十一名餉保四十六名禁營官保三十五名御營官保二十二名資保四十三名別破陣保五名議政府書吏保二十三名忠勳府忠翊衛三人均廳選武軍官四十二人掌樂院樂生保三名內苑匠保五名畿營旗手保八名永宗水軍五十二名長峯水軍三名還給給代鄕軍九十五名無布私軍五百二十七名內束伍軍五百二名隨率二十五名納布私軍三百九名內兵曹驛保三十四名摠廳壯抄軍一百二十五名軍需保五名七色保五十一名守禦軍需保三十名別破陣十名畿營牙兵五十名細樂手四名以上一千三百九十一名內減額二百五十五名納布良軍一百三十五名無布私軍一百二十名實一千一百三十六名時在軍額無布良軍七十七名內三十七名査得閑丁壯勇鄕軍前已充定四十名以御營正軍團束長樂隊納布良軍三百四十三名內一百八名資保及各樣軍保中抄出團束長樂隊九十五名各樣軍保中抄出壯勇鄕軍前已移定一百四十名通作華西隊無布私軍四百七名內六十五名摠廳七色保南漢別破陣及束伍中良丁混入者抄出團束長樂隊二百五十名團束新豐隊九十二名攔後牙兵充定納布私軍三百九名內六十一名摠廳七色保南漢別破陣及束伍中良丁混入者抄出團束長樂隊二百四十八名通作華西隊以上一千一百三十六名內壯勇鄕軍一百三十二名良長樂隊二百七十四名良新豐隊二百五十名私華西隊三百八十八名統長四名垜長九名竝入良私竝錄攔後牙兵九十二名私始興前在軍額無布良軍一百二十一名內兵曹上番騎兵三名禁營正軍二十二名御營正軍四十名壯勇鄕軍五十六名納布良軍四百三十九名內兵曹騎兵資保五十三名步兵二十一名諸色保十三名驛保三十八名有廳軍官八人訓局砲保五十二名餉保十八名禁營官保十八名資保二十三名御營官保二十四名資保四十三名摠廳守堞軍官五人忠勳府忠翊衛十一名均廳選武軍官四十人司僕寺諸員二十一名長樂院樂生保四名內苑匠保七名還給給代鄕軍四十名無布私軍四百七十七名內束伍軍四百三名摠廳標下軍七十四名納布私軍二百七十九名內壯勇餘丁保十五名摠廳標下保九十名軍需保一百三十二名守禦標下保十三名軍需保八名畿營旗手保二十一名以上一千三百十六名內減額二百三十名納布良軍一百四十名無布私軍九十名實一千八十六名時在軍額無布良軍一百二十一名內五十六名査得閑丁壯勇鄕軍前已充定六十五名以禁御正軍兵曹上番騎兵團束長樂隊納布良軍二百九十九名內二十名名樣資保中抄出團束長樂隊七十六名各樣軍保中抄出壯勇鄕軍前已移定二百三名通作協守隊無布私軍三百八十七名內三十四名摠廳標下軍保中良丁混入者抄出團束長樂隊二百十三名團束新豐隊四十名通作協守隊一百名攔後牙兵充定納布私軍二百七十九名內五十名摠廳標下軍保中良丁混入者抄出團束長樂隊二百二十九名通作協守隊以上一千八十六名內壯勇鄕軍一百三十二名良長樂隊一百六十九名良新豐隊二百十三名私協守隊四百七十二名統長八名垜長十二名竝入良私竝錄攔後牙兵一百名私果川前在軍額無布良軍一百三十九名內兵曹上番騎兵十名御營正軍四十名摠廳標下五十七名壯勇鄕軍三十二名納布良軍五百三十七名內兵曹騎兵九十九名資保三十名步兵四十七名有廳軍官一人訓局砲保六十一名餉保四十三名禁營官保三十九名御營官保十名資保四十三名摠廳守堞軍官二人忠勳府忠翊衛三人均廳選武軍官四十三人工曹匠保十六名尙衣院匠保四十五名內苑匠保九名還給給代鄕軍四十六名無布私軍四百六十五名內束伍軍二百五十名鷺梁牙兵二百十五名納布私軍四百九十三名內兵曹驛保一百八十名南山烽軍十四名摠廳標下保四名軍需保五十七名守廳軍需保四十二名屯牙兵八十二名內侍府桑直十五名畿營牙兵六十一名細樂手二十名減額牙兵十八名以上一千六百三十四名減額二百六名納布良軍一百四十六名無布私軍六十名實一千四百二十八名時在軍額無布良軍一百三十九名內三十二名査得閑丁壯勇鄕軍前已充定一百七名以御營正軍兵曹騎兵摠廳標下團束長樂隊納布良軍三百九十一名內四十六名資保中抄出團束長樂隊一百名各樣軍保中抄出壯勇鄕軍前已移定二百四十五名通作長安隊無布私軍四百五名內三十二名以束伍中良丁混入者抄出團束長樂隊一百八名團束新豐隊二百十五名自鷺梁鎭前已充定牙兵五十名攔後牙兵充定納布私軍四百九十三名內十五名以內侍府桑直中良丁混入者抄出團束長樂隊四百七十八名通作長安隊以上一千四百二十八名內壯勇鄕軍一百三十二名良長樂隊二百名良新豐隊一百八名私長安隊七百二十三名統長四名垜長九名竝入良私竝錄攔後牙兵五十名私鷺梁牙兵二百十五名私一五邑所屬各名色摠數龍仁校院生及各樣保率一千一百四十七名振威校院生及各樣保率一百七十五名安山校院生及各樣保率四百八十五名始興校院生及各樣保率二百五名果川校院生及各樣保率一百七十五名自各該邑査櫛成案一五邑所納各衙門錢給代摠數龍仁無給代秩兵曹騎兵資保六十三名每名二兩有廳軍官四人每人二兩禁營官保四十六名每名二兩減哨不給代資保四十二名每名二兩御營官保二十八名每名二兩以他邑禁營軍給代資保七十七名每名二兩別破陣五名每名二兩守禦別破陣保五名每名一兩元軍自得代定於他邑次忠勳府忠翊衛二人每人二兩畿營牙兵十一名每名一兩巡牢保二十四名每名二兩各衙門奴十七口每口二兩給代秩兵曹騎兵三百六十五名每名二兩步兵二十名每名二兩諸色保二十四名每名二兩驛保一百四十六名每名一兩訓局砲保一百二十九名每名二兩餉保四十名每名二兩摠廳軍需保五十一名每名一兩守堞軍官一人二兩壯抄軍四名每名一兩守禦軍需保三十八名每名一兩別破陣七十九名每名二兩均廳選武軍官四十九人每人二兩掌樂院樂工保十二名每名二兩校書館唱準保五十一名每名二兩軍器寺別破陣十名每名二兩以上錢二千四百三十一兩內無給代六百三十二兩除實給代一千七百九十九兩振威無給代秩兵曹騎兵資保七十八名每名二兩有廳軍官二人每人二兩禁營官保五十七名每名二兩減哨不給代資保四十三名每名二兩御營官保五十八名每名二兩以他邑禁營軍給代資保二十八名每名二兩別破陣保二名每名二兩忠勳府忠翊衛八人每人二兩畿營旗手保二十名每名一兩給代秩兵曹騎兵二百三十六名每名二兩步兵七名每名二兩諸色保三十名每名二兩驛保五十七名每名二兩又六十六名每名一兩訓局砲保五十一名每名二兩餉保二十三名每名二兩摠廳屯牙兵二十名每名二兩又七十七名每名一兩軍需保一名二兩又八十八名每名一兩罷定軍六十四名每名一兩壯抄軍六名每名一兩守禦軍需保四十九名每名一兩別破陣七十三名每名二兩工曹匠保三十名每名二兩以上錢二千一百三十兩內無給代五百七十二兩除實給代一千五百五十八兩安山無給代秩兵曹有廳軍官五人每人二兩禁營官保三十五名每名二兩減哨不給代御營官保二十二名每名二兩以他邑禁營軍給代資保四十三名每名二兩別破陣保五名每名二兩摠廳標下保五十一名每名一兩元軍自得代定於他邑次忠勳府忠翊衛三人每人二兩畿營巡牢保八名每名二兩牙兵五十名每名一兩各衙門奴一百三十三口每口二兩給代秩兵曹騎兵二十九名每名二兩步兵九名每名二兩驛保十六名每名二兩又三十四名每名一兩內吹保一名二兩訓局砲保三十一名每名二兩餉保四十六名每名二兩摠廳軍需保五名每名一兩守禦軍需保三十名每名一兩別破陣十名每名一兩議政府書吏保二十三名每名二兩均廳選武軍官四十二人每人二兩掌樂院樂生保三名每名二兩內苑匠保五名每名二兩永宗水軍五十二名每名二兩長峰水軍三名每名二兩以上錢一千二百八兩內無給代六百九兩除實給代五百九十九兩始興無給代秩兵曹騎兵資保九名每名二兩有廳軍官二人每人二兩禁營官保十八名每名二兩減哨不納代資保二十三名每名二兩御營官保二十四名每名二兩以他邑禁營軍給代資保四十三名每名二兩摠廳標下保九十名每名一兩元軍自得代定於他邑次忠勳府忠翊衛十一人每人二兩各衙門奴十三口每口二兩給代秩兵曹騎兵四十四名每名二兩步兵二十一名每名二兩禁軍保三名每名二兩袱直七名每名二兩內吹保三名每名二兩驛保三十八名每名二兩訓局砲保五十二名每名二兩餉保十八名每名二兩摠廳守堞軍官五人每人二兩守禦軍需保八名每名一兩京標下軍十三名每名一兩均廳選武軍官四十人每人二兩掌樂院樂生保四名每名二兩司僕寺諸員二十一名每名二兩內苑匠保七名每名二兩以上錢九百二十三兩內無給代三百七十六兩除實給代五百四十七兩果川無給代秩兵曹騎兵資保三十名每名二兩有廳軍官一人二兩禁營官保三十九名每名二兩減哨不給代御營官保十名每名二兩以他邑禁營軍給代資保四十三名每名二兩忠勳府忠翊衛二人每人二兩畿營牙兵六十一名每名一兩旗手保三名每名一兩各衙門奴四十一口每口二兩給代秩兵曹騎兵一百名每名二兩步兵四十六名每名二兩驛保一百八十名每名一兩訓局砲保六十一名每名二兩餉保四十三名每名二兩摠廳守堞軍官二人每人二兩軍需保五十七名每名一兩守禦軍需保四十二名每名一兩均廳選武軍官四十三人每人二兩工曹匠保十六名每名二兩尙衣院匠保四十五名每名二兩內苑匠保九名每名二兩以上錢一千四百五兩內無給代三百九十六兩除實給代一千九兩都以上錢八千九十七兩內無給代二千五百八十五兩除實給代五千五百十二兩內兵曹二千五百三十八兩掌樂院三十八兩司僕寺四十二兩尙衣院九十兩內苑四十二兩長峰六兩以上錢二千七百五十六兩兵曹給代均廳五百兩訓局九百八十八兩摠廳四百十兩守廳四百九十四兩議政府四十六兩工曹九十二兩校書館一百二兩軍器寺二十兩永宗一百四兩以上錢二千七百五十六兩均廳給代一本府軍減額減斗及納米摠數禿城附前在納米良私軍一萬一千二百七名內六斗軍七千四百七十九名五斗軍七百四十九名四斗軍五百七十八名三斗軍二千四百一名減額一千名每名米三斗合二百石內本府六百八十四名減額米一百三十六石十二斗禿城三百十六名減額米六十三石三斗減斗六斗軍七千四百七十九名每名米六斗合二千九百九十一石九斗內每名各減一斗合減四百九十八石九斗內本府六千六百六十名減斗米四百四十四石禿城八百十九名減斗米五十四石九斗減斗四斗軍五百七十八名每名米四斗合一百五十四石二斗內每名各減一斗合減三十八石八斗禿城時在納米良私軍一萬二百七名內元納五斗軍七百四十九名六斗之減爲五斗軍七千四百七十九名元納三斗軍一千四百一名四斗之減爲三斗軍五百七十八名納米五斗軍八千二百二十八名每名米五斗合二千七百四十二石十斗內本府七千四百九名納米二千四百六十九石十斗禿城八百十九名納米二百七十三石納米三斗軍一千九百七十九名每名米三斗合三百九十五石十二斗內本府六百七十五名納米一百三十五石禿城一千三百四名納米二百六十石十二斗以上納米三千一百三十八石七斗內本府納米二千六百四石十斗內各樣軍所任一百六十六名米五十五石五斗除減實二千五百四十九石五斗取用於支放禿城納米五百三十三石十二斗內各樣軍所任一百十八名米三十三石四斗除減實五百石八斗取用於支放一五邑所納華城錢摠數納布良軍二千二百九十六名每名二兩合錢四千五百九十二兩納布私軍二千二百七十四名每名一兩合錢二千二百七十四兩各衙門奴二百四口每口二兩合錢四百八兩都合錢七千二百七十四兩內一千一百三十兩前已劃屬華城二百四十四兩納于內營實五千九百兩五百四十兩華城別爲收捧五千三百六十兩貯置外營龍仁納布良軍八百十一名內七百十九名每名二兩合一千四百三十八兩內八十八兩以守屯牙兵身役前已劃屬華城實一千三百五十兩九十二名每名二兩合一百八十四兩以壯勇鄕軍移定代自內營給代納布私軍七百五十名每名一兩合七百五十兩內四百一兩以守屯牙兵身役前已劃屬華城一百九十二兩以餘丁身役納于內營實一百五十七兩各衙門奴十七口每口二兩合錢三十四兩實納錢一千七百二十五兩振威納布良軍六百二十六名每名二兩合一千二百五十二兩內八十兩以守廳屯牙兵身役前已劃屬華城實一千一百七十二兩納布私軍五百六十九名每名一兩合五百六十九兩內二百二十二兩以守屯牙兵身役前已劃屬華城十九兩以餘丁保身役納于內營實三百二十八兩實納錢一千五百兩安山納布良軍二百三十五名內一百四十名每名二兩合二百八十兩九十五名每名二兩合一百九十兩以壯勇鄕軍移定代自內營給代納布私軍二百四十八名每名一兩合二百四十八兩內一百二十五兩以壯抄軍身役前已劃屬華城實一百二十三兩各衙門奴一百三十三口每口二兩合二百六十六兩實納錢八百五十九兩始興納布良軍二百七十九名內二百三名每名二兩合四百六兩七十六名每名二兩合一百五十二兩以壯勇鄕軍移定代自內營給代納布私軍二百二十九名每名一兩合二百二十九兩內一百三十二兩以壯抄軍身役前已劃屬華城十五兩以壯勇餘丁保身役納于內營實八十二兩各衙門奴十三口每口二兩合二十六兩實納錢六百六十六兩果川納布良軍三百四十五名內二百四十五名每名二兩合四百九十兩一百名每名二兩合二百兩以壯勇鄕軍移定代自內營給代納布私軍四百七十八名每名一兩合四百七十八兩內八十二兩以守屯牙兵身役前已劃屬華城十八兩以減額牙兵身役納于內營實三百七十八兩各衙門奴四十一口每口二兩合八十二兩實納錢一千一百五十兩以上錢五千九百兩內五百四十兩以奴貢及有廳軍官忠翊衛身布自華城別爲收捧奴貢及有廳軍官忠翊衛或多虛額或有雜頉加減無常故竝不入於貯置中實納錢五千三百六十兩貯置外營讀奏訖上曰陵寢之設邑拱護我國則雖無已例而自是漢唐以來故事矣秉模曰華城設施之制正與皇朝之鳳陽衛故事相似故草記中引用此語矣上曰我國動法皇朝而於此一事未之行焉者非特未遑之致亦似緣列聖朝陵寢皆在於近郊之地故無待於別設拱護之方而然矣仍敎曰此節目該備精詳極爲善成其所撰成誰爲之主張乎民始曰臣等則不閑於軍制故全是內使之所撰成者矣上曰近來諸宰中左承旨於廟務凡百多少通曉以至穀簿之細瑣軍額之繁氄皆能涉獵聰明可謂絶人矣卿等漸衰後進如此眞所謂才不借於異代也仍敎心泰曰卿於筵退後持此節目往示原任大臣如有意見知來好矣秉模曰今此節目善成實惠廣布臣等不勝欽歎矣華城設施固是爲仙寢拱護之地而若非華城地利之勝則其所設施亦未必如此本府自是五千兵馬屯聚之地也今此設置之規模一以爲拱護園寢一以爲修明舊典互相發明殆無餘憾臣雖至愚亦有所仰認者一國之人亦當曉然知聖意之所在矣上曰予於爲所重之地其所以斟酌情文措置制度者自以爲義精仁熟不讓於人而以不知者觀之則凡於華城設施之際辭說之不一固亦不足爲怪大抵朝廷之上本無不可言之事雖象設之制亦可以隨所見論奏則向來任長源之疏特不知予本意之所在而鄭㝡成事豈不駭然之甚乎予所以褒賞長源罪斥㝡成者蓋爲其旣不知其本意則亦不足爲罪故也若知予本意之所在則亦何必於章奏間提起不必言之事乎非欲禁而防之使不得言也曉得此意自無可言若使公卿諭於庶僚庶僚諭於草野次次傳告人人通曉則如任長源之疏無自而出矣此則卿等之責也秉模曰若使一國之人一有不識聖意之攸在則果是臣等之罪也有隣曰外營附近軍兵合屬節目今將啓下矣親軍衛別將番將長樂衛將部將當爲正職其差出箇滿遷轉之規宜有定式至於自外營自辟移送兵曹入啓受點等節亦當一體定式而事係官方敢此仰稟矣上曰兵判亦陳所見可也時秀曰親軍衛別將番將長樂衛衛將部將旣爲實職自外營備望以送臣曹待開政差出若有時急擧行之事依禁軍將例草記口傳啓下而朔數則別將以二週年箇滿番將衛將皆依禁軍將例以十五朔準瓜部將毋論參上參下當以久勤次次收用勿定瓜限似爲合宜矣上曰依爲之出擧條上曰拜表時軍職參班擧案持入啓溫承命持入上覽訖溏曰今日拜表時堂上三品軍職參班擧案不善修正或有當入而不入者或有不當入而入者事極駭然當該兵曹堂上推考何如上曰依爲之出擧條上曰次對爲之秉模曰此黃海監司李義駿狀啓也備陳長淵豐川兩邑禁營保太及椒島鎭司僕寺牧牛之弊仍以爲兩邑保太蘇弊間以錢代納該鎭牧牛一依時在案牛定爲元數而取息名色特爲除減每年七頭牛以兒犢價上納事竝請令廟堂稟處矣禁營保太昨年稟處時請以作米者蓋以名雖保太太變爲米米變爲錢民未蒙惠奸竇多端無寧以米之爲愈也作米旣曰難行今姑置之而竝與太色許以作錢實爲重難諸道此等之事一開其路豈有更作本色之時乎且於昨年覆啓以民勢若難則以時往復於該營筵稟施行之意有所措辭依此爲之之意分付椒島屯牛其所設置在於百年以前則皮之不存不言可知而該寺之以流來公物一朝消融爲難者亦不是異事今此每年七頭兒犢價上送之論太涉零瑣究竟無期先自該營推移盡送次次收捧以充其代則在該道有釐弊之實在該寺有立代之道往復善處事一體分付何如上曰依爲之出擧條上曰內外使及惠堂外先爲退出拜表進去爲可而三司亦爲退出啓辭則傳於臺廳好矣仍敎曰拜表班行亦是朝議須各別整飭無或中路落後而此非獨狎班監察之所檢飭大臣以下不如儀者三司亦可以隨所見言之也秉模等先退有隣曰本府納米軍保若行代錢之政則當用每一石竝雜費合爲六兩之摠廳已例而本府之每石元納六兩外又有雜費五錢者實有違例之難當此減斗減額惠澤旁流之時宜有從少釐正之擧而至於米條推移之道除留大同一千五百石送價取用之意已與惠堂往復停當而亦宜有一番提奏故敢此仰達矣上曰依爲之出擧條命民始等先退溏曰命牌事體何等至重而判義禁尹師國經宿朝房尙無去來事甚未安從重推考何如上曰聞是實病給由過由限後牌招日寒如此時囚保放待判堂出仕捧供照律可也出擧條命承史少退上出齋室門乘輿由日瞻門出逌瞻門入弘化門明政門永淸門交泰門還內諸臣以次退出